Vellamo Wool rug - natural white

2026-01-02T15:24:39+02:00

Vendor: Nokohome
Type: Wool rug
Price: 369.00 - 579.00 (2 variants)

Vellamo villamatto - luonnonvalkoinen

Vellamo villamatto on upea valinta olohuoneen matoksi. Graafinen kuosi on ajaton ja näyttävä.

Villaa

Graafinen kuosi

Olohuoneeseen

Yksivärinen villamatto sopii niin moderniin kuin perinteiseenkin sisustukseen. Luonnonmateriaalista valmistettu matto luo sisustukselle pehmeän pohjan. Suorakaiteen muotoiset kuviot antavat matolle ryhtiä ja ilmeikkyyttä. Lämmin villa puolestaan pehmentää kuosin graafista ilmettä. Vellamo villamatto on pinnaltaan tiivistä nukka- ja lenkkipintaa. Erilaisten pintojen vaihtelu tuo mattoon rytmiä ja kolmiulotteisuutta. Kolmiulotteinen pinta korostaa tyylikästä kuosia ja antaa matolle syvyyttä.

Luonnonvalkoisen eri sävyt ovat pehmeitä ja helppo yhdistää kodin muuhun sisustukseen. Luonnonvalkoisen maton sävyt vaihtelevat kauniista kermanvalkoisesta hieman beigeen taittavaan valkoiseen. Mattojen sävyissä on villalle tyypillistä luonnollista sävyjen vaihtelua. Valkoinen matto on ajaton valinta olohuoneeseen ja kodin muihin oleskelutiloihin. Valkoinen tuo tilaan keveyttä ja valoa, joten valkoinen matto on erinomainen valinta niin pieneen kuin isoonkin tilaan. Vellamo villamatto sopiikin erinomaisesti skandinaaviseen sisustukseen tuomaan ilmavuutta. Värikkäässä sisustuksessa valkoinen matto puolestaan rauhoittaa ja tasapainottaa tilaa.

Villamatto sopii erinomaisesti yhteen muiden luonnonmateriaalista valmistettujen tekstiilien kanssa. Vellamo villamatto on tyylikäs pari myös vaalealle ja tummalle puulle. Matossa on puuvillapohja.

Mattoa on saatavilla kahdessa koossa. Koko 160×230 cm sopii esimerkiksi olohuoneeseen. Iso matto koossa 200×290 cm on loistava valinta olohuoneen sohvaryhmän yhteyteen. Valitse tilaan riittävän iso matto, jotta saat koottua kalusteet kauniiksi kokonaisuudeksi. Matto on kaunis valinta myös makuuhuoneeseen. Sijoita iso matto osittain sängyn alle, niin saat tilaan hotellimaista ilmettä.

Tutustu myös Lumous villamattoon. Voit yhdistää eri kuoseja toisiinsa, jolloin saat kotiisi yhtenäisen, mutta mielenkiintoisen ilmeen.

Vellamo villamatto on helppohoitoinen

Villamatot hylkivät luonnostaan likaa, joten ne ovat helppohoitoisia. Imuroi ja tuuleta mattoa säännöllisesti. Tahroja voi pyyhkiä kostealla nukkaamattomalla liinalla. Tahrojen poistoon voi käyttää esimerkiksi villalle sopivaa Marseille- tai sappisaippuaa. Pyyhi tahraa aina ulkoreunoista kohti tahran keskustaa, jotta tahra ei turhaan leviä. Painon vuoksi suosittelemme matolle ammattimaista pesua. Huomioi, että imurin pyörivät harjakset saattavat vahingoittaa maton pintaa. Matto kuluu tasaisemmin, kun kääntelet sitä säännöllisesti.